
REFORSA SECTOR PUBLICO 
Trabounan andando desde 2021 


Gobierno a tuma nota di un comunicado recien unda ta indica 
cu funcionarionan Hulandes ta haciendo un inventario pa kita 
1500 pa 2000 ambtenaar for di trabou. Prome Minister Evelyn 
Wever-Croes ta enfatisa cu e informacion aki ta incorecto. 


Pa locual ta optimilisacion di aparato gubernamental por bisa 
cu por medio di Landspakket, a inicia desde aña pasa un 
destaho na unda culo traha riba e restructuramento di e aparato 
gubernamental cu enfoke pa wak cua tareanan cardinal ta di pais 
Aruba. E meta principal ta pa crea un aparato gubernamental 
cu ta reforsa y ta eficiente. Asina, profesionalnan local hunto 
cu compania independiente ta haciendo diferente sondeo pa 
cuminsa cu e trabounan stipula. 


Un di e puntonan esencial ta pa crea sosten pa e trayecto 
aki, no solamente riba nivel di gobierno y di empleado publico, 
pero tambe den comunidad di Aruba. A base di esaki kier 
tuma pasonan concreto pa mehora e servicio den e aparato 
gubernamental. Un aspecto di e Landspakket ta pa, conforme 
conseho di IMF, mantene e norma di 10% di nos GDP pa locual 
ta gastonan di personal. Pa cu esaki tambe ta traha na midi 
eficiencia y aumento di productividad. 


Adicionalmente, por indica cu den cuadro di Landspakket, ya 
caba den LMA tin un base crea pa asina tur persona cu ta traha 
pa pais Aruba, por forma parti di un sistema di evaluacion pa 
asina wak nan progreso pa locual ta nan contribucion na e 
aparato gubernamental. Asina por guia personanan pa mehora 
unda cu tin cierto reto y tambe esnan cu ta resalta ta wordo 
miho mira. Asina tur hende ta cumpli cu nan derecho y deber 
den aparato publico. Mester enfatisa cu na ningun momento a 
haci palabracionnan entre pais Aruba y Hulanda pa kita entre 
1500 pa 2000 trahado publico. Pero si tin e expectativa cu 
cada persona cu kier traha pa aparato gubernamental, ta traha 
segun reglanan y manera por spera di un bon empleado. 


Tambe mester indica cu siguramente no ta tarea di 
funcionarionan Hulandes pa haci e tareanan aki. Sinembargo 


er A nr A 0 | - A) 
EAS z l =. 
Landspakket ta wordo ehecuta den colaboracion cu Hulanda 
den forma di sostene experticio, semper y cuando cu Aruba ta 


e pais responsabel pa ehecucionnan riba diferente reforma. 


Adicionalmente por indica cu no tin niun aprobacion riba tema 
di ley di Raft. E ley aki ta tema di negosacion entre paisnan 
actualmente y aworaki lo sigui pa informa Parlamento pa asina 
ricibi e mandato pa tuma pasonan concreto. 


Tambe mester indica cu e base legal aworaki pa ehecucion 
di Landspakket ta un acuerdo mutuo unda cu na ambos pais 
mester tin consensus den cual ta e diferente pasonan pa 
ehecuta reformanan. 


“Pa cu esaki mi kier a resumi cu no tin niun palabracion pa 
kita 1500 pa 2000 empleado publico di trabou. Esaki no ta 
berdad y ta lamenta cu e informacion incorecto aki ta wordo 
comparti. E meta manera indica ta pa optimilisa y reforsa e 
aparato gubernamental na unda cada empleado tin espacio 
pa desaroya nan mes, conforme nan responsabilidad y tambe 
conforme expectativa cu e empleado publico ta comporta su 
mes segun regla y norma di aparato publico”, Prome Minister 
a duna di conoce. 

Prome Minister Evelyn Wever-Croes: 


DEN UNION, ELMAR Y DOW A LOGRA 
FINALISA E PROYECTO PA PONE LUZ NOBO 
DEN CAVA DI BERNARDSTRAAT 


Gobierno su compromiso cu San Nicolas ta un hecho, v hunto, den union v 
positivismo, nos lo logra cosnan grandi pa San Nicolas v Aruba en general 


Manera ta conoci, un di e visionnan di Gabinete Wever-Croes 
Il, ta pa traha na bienestar y progreso di San Nicolas y Aruba 
en general. Pa cu esaki, Gobierno a aserca DOW y ELMAR pa 
busca un solucion pa cu e luznan den caya di Bernhardstraat. 
Aki ta unda e dos companianan estatal a uni y yega na un 
acuerdo pa asina cambia e luznan existente pa e tipo di luznan 
di ELMAR. E proyecto aki a wordo maneha pa e departamento 
di DOW mientras cu ELMAR a brinda asistencia tecnico. 


Despues di varios luna di trabou, awe San Nicolas y henter 
comunidad di Aruba por goza di e cayanan ilumina. Prome 
Minister Evelyn Wever-Croes ta sumamente satisfecho di 
mira cu e proyecto aki a wordo finalisa exitosamente. Esaki 
ta prueba cu ora bo ta traha cu amor pa bo pais, y den union 
cu otro, cosnan grandi ta wordo realisa. Awe, comunidad di 
San Nicolas por ta orguyoso di mira Bernhardstraat ilumina, 
brindando asina seguridad na e peatonnan y automobilistanan. 


Prome Minister ta gradici, DOW y ELMAR pa nan esfuerso 
conhunto den logra finalisa e proyecto aki, y e comunidad 
di San Nicolas, y tur e stakeholdersnan pa nan cooperacion 
durante e lunasnan di trabou. Tambe, Premier Wever-Croes ta 
enfatisa, y sigura e comunidad di San Nicolas cu nan bienestar 
y siguridad ta un prioridad pa gobierno, y cu e proyecto aki ta 
un den hopi mas cu tin pa bin. "Gobierno su compromiso cu 
San Nicolas ta un hecho, y hunto, den union y positivismo, 
nos lo logra cosnan grandi pa San Nicolas y Aruba en general" 
Prome Minister a expresa. 

Nemara Maduse- 


MINISTER 


OBRA DI ARTE PUBLICO '100 ANA DI AVIACION' 
A KEDA DESVELA PA RECORDA NOS 
DI E IMPORTANCIA DI AVIACION PA E 
DESAROVO DI ARUBA 


SEÑA 


Diabierna 18 di augustus 2023 nos ta recorda cu 100 aña pasa 
e prome avionnan a baha riba lama na Paardenbaai na Aruba 
y hunto cune Aruba ta conecta su mes via aereo cu mundo. Pa 
conmemora e ocasion historico aki y tambe pa nos recorda e 
importancia di aviacion pa e desaroyo di Aruba, e obra di arte 
publico '100 aña di Aviacion' di e artista Gilbert Senchi a keda 
desvela na e sitio na unda e prome aeropuerto di Aruba tabata 
situa. 


E obra di arte ta un replica di brons di e prome avionnan 
'hydroplane' Curtiss H-16 cu a baha den Paardenbaai, y ta 
poni riba un pedestal halto cu ta simbolisa e hala di un avion 
moderno. E obra tin un haltura di 10 meter pa asina accentua 
e 100 aniversario y e importancia cu aviacion tin pa Aruba su 
desaroyo en general y turismo en particular. 


Pa e ocasion special aki, Minister Maduro di Cultura hunto cu 
Ministernan Oduber y Arenas, Directornan di AAA, ATA, AHATA, 
Departamento di Aviacion y ANSA hunto representantenan cu 
a yuda sponser e obra, De Wit Stores NV, Dufry Aruba NV y 
One Happy Bar, a batisa e obra cu champagne. 


Minister Maduro ta gradici AAA, e artista Gilbert Senchi y tur 
instancia y persona cu a haci posibel pa Aruba por conta cu un 
otro obra di arte publico. E madatario ta felicita y gradici tambe 


tur persona y instancia cu ta haci aviacion na Aruba posibel. 
Danki pa boso esfuerso di tur dia pa tene Aruba conecta cu 
mundo. 

En conexion cu e celebracion di 100 aña di aviacion na Aruba 


MINISTER MADURO DI FINANSA TA BIRA E 
PROME MANDATARIO ARUBIANO PA TRAHA UN 
MONEDA CONMEMORATIVO NA ARUBA 


Banco Central ta introduci moneda special 
"100th Anniversary Aruba Aviation 1923-2023" 


Aruba a conoce e mundo di aviacion pa prome biaha riba dia 
18 di augustus 1923 ora dos avion Mericano tipo 'hydroplane' 
rumbo pa Corsou, a aterisa na Paardenbaai pa haci reparacion. 
Aviacion na Aruba a percura pa conecta nos cu mundo y na 
aña 1934 e prome buelonan comercial a cuminsa entre Aruba 
y Corsou y poco poco e conexion cu mas Pais a bira posibel, 
locual a yuda nos desaroya Aruba den un Pais na unda e 
industria di turismo por a florece. Mirando e importancia di 
aviacion pa Aruba y pa conmemora e di 100 aniversario di 
aviacion na Aruba, Aruba Airport Authority y Banco Central di 
Aruba a prepara un moneda special pa asina conmemora e 
acontesimento unico aki den e historia di nos Pais. Hunto cu 
Koninklijke Nederlandse Munt NV a diseña e moneda cu na un 
banda ta ilustra e yegada 100 aña pasa di e prome avionnan 
na Paardenbaai, y na otro banda tin e Escudo di Aruba. Na e 
rand tin poni 'Dios ta cu nos.' E moneda tin un denominacion 
di 5 florin y ta obtenibel na Banco Central. 


Pa haci e celebracion mas special, a scohe pa e moneda 
conmemorativo wordo traha na Aruba mes durante e festividad 
pa celebra e di 100 aniversario di aviacion na e Aeropuerto 
di Dakota. Na Minister di Finansa, Xiomara Maduro, a 
toca e honor como e prome dignatario Arubiano pa traha e 
moneda conmemorativo na Aruba mes durante e festividad. 
Den presencia di colega Ministernan Dangui Oduber y Ursull 
Arends, President di Banco Central Jane Semereel, Director 
di Aruba Airport Authority Joost Meijs, Director suplente di 
Departamento di Aviacion Anthony Kirchner y ehecutivonan 
di Koninklijke Nederlandse Munt NV Bert van Ravenswaaij 
V Danielle Ranzijn, Minister Maduro a bati e mokel riba un 
aparato di metal pa asina por a crea e moneda pa conmemora 
100 aña di aviacion na Aruba. 


E unico biaha cu un moneda a wordo traha na Aruba, esaki a 
wordo haci pa SAR Reina Beatrix, y awo e di dos biaha cu ta 
traha un moneda na Aruba, a toca Minister Maduro e honor 
pa como un dignatario Arubiano pa haci esaki. E mandatario 
ta gradici Banco Central y Aruba Airport Authority pa e bunita 
moneda pa recorda e acto historico aki di nos Pais, y ta gradici 
nan pa e honor di por ta e prome Arubiano pa traha un moneda 


na Aruba. 

Minister Maduro di Cultura ta informa: 


E RESTAURACION DI MONUMENTO EX BOTICA 
ARUBA A KEDA FINALISA V TA VAMA BON 
BINI NA COCOLISHI STUDIO 


Cada biaha cu un momento keda restaura den su gloria, esaki ta 
conta su historia 


Recientemente, Minister di Cultura, Xiomara Maduro, tabata 
presente na Steenweg 19 pa presencia e finalisacion di e 
proyecto di restauracion di e monumento ex Botica Aruba. 
Tabata un mainta bunita na unda por a cera conoci cu e 
huurdonan di e parti ariba di e edificio aki. Ta trata di dos 
hoben, Pierre y Brittney Koolman cu a establece nan negoshi, 
Cocolishi Studio, den e monumento aki stimulando mas 
creatividad den nos centro di ciudad. 


Pa Minister Maduro tabata un placer pa mira ex Botica Aruba 
full renoba, esaki mirando cu apenas na februari di e aña 
aki e mandatario tabata presente pa celebra cu a termina e 
renobacion di e prome piso y patio di e monumento aki cu a 
bira e establecimento di Koal Restaurant. Por bisa cu e cas ta 
completamente habita, dunando bida na e edificio cu a wordo 
construi na 1925 pa Addison Croes cual tin un bunita storia 
pa conta. Awo ta toca turno na esnan cu a establece nan mes 

den e edificio aki pa sigui crea storianan pa conta pa nos futuro 
generacion. 

‘Na nomber di Gobierno di Aruba mi ta yama danki na Stichting 
Monumentenfonds Aruba cu na afia 2015 a cumpra e edificio 
aki, na 2016 a duna e edificio aki su seyo como monumento 
proteha y a cuminsa cu restauracion di e edificio. Un danki 
tambe na un y tur cu a coopera cu e proyecto di renobacion y 
pa mantene sigur e parti exterior den su forma original, paso 
cada biaha cu un momento keda restaura den su gloria, esaki 
ta conta su historia. Un danki na nos hoben entrepeneurnan 
Pierre y Brittney di Cocoloshi Studio, y tambe na sr. Raven 
y sr. Rensen di Koal pa kere den nos monumentonan y den 
Aruba. Un pabien tambe na Pais Aruba, cu otro monumento 
completamente renoba den centro di nos cuidad.' e mandatario 
a finalisa. 

Departamento di Impuesto: 


E DECLARACION DI BBO/BAVP/BAZV DI AUGUSTUS 
LO TA DISPONIBEL DIA 4 DI SEPTEMBER 2023 


E fecha cu e declaracion ta disponibel a cambia 


Manera conoci, entrante 1 di augustus 2023 e cobransa di BBO 
na frontera a drenta na vigor. Relaciona cu esaki, Departamento 
di Impuesto ta participa cu e declaracion di BBO/BAVP/BAZV 
di luna di augustus 2023, lo ta disponibel den e portal 'BO 
impuesto” desde dia 4 di september 2023. 


E sistema di BBO na frontera ta encera cu e datonan di 
BBO paga na frontera ta cubri e luna completo. Ora e luna 
di declaracion termina, ta procesa e delasto datonan di fin di 
luna ricibi di Departamento di Aduana, den e declaracion di e 
contribuyentenan. 


E declaracionnan di BBO/BAVP/BAZV di september 2023 
padilanti, lo ta disponibel den e portal “BO impuesto” desde 
fecha 2 despues cu e luna termina. Por ehempel, e declaracion 
di september 2023 lo ta disponibel dia 2 di oktober 2023. 


JN. cis cil A A 
Pa loke ta e otro declaracionnan cu mester wordo entrega 
mensualmente manera loonbelasting y toeristenheffing, no tin 
cambio. E declaracionnan aki, tur luna ta keda disponibel den 
e portal “BO impuesto”, 30 dia prome cu e fecha final. 


E fecha final pa entrega e declaracion di BBO/BAVP y BAZV 
y e otro declaracionnan mensual, ta keda dia 15 di e luna 
siguiente. Solamente si e fecha aki ta cay den fin di siman of 
riba un dia liber, e ora e fecha final ta bira e siguiente dia di 
trabou. 


BBO NA FRONTERA & INVOERRECHTEN 


Hunto cu e cobransa di BBO na frontera a introduci 
tambe reduccion den tarifa di invoerrechten. 


E grafico adhunto ta ilustra: 
- Un comparacion di e sistema di cobransa di BBO 


O Us 


prome y despues di 1 di augustus 2023. 

- Un comparacion di e tarifa di invoerrechten y efecto 
pa prijs di un producto prome y despues di 1 di 
augustus 2023. 


Den e caso aki importacion di berdura di freezer a 
bira mas barata. 

Maneho di prijs y poder di consumidor. 

Maneho di prijs ta den man di cada comerciante. Sea 
e ta mantene un prijs competitivo of e ta introduci 
un aumento di prijs pa su productonan. Si acaso e 
comerciante opta pa aumenta su prijsnan, esaki NO 
ta pa motibo fiscal. Alabes, ta bon pa subraya cu na 
tur momento, e consumidor tin e poder pa controla 
prijs y haci compra unda e prijs ta mas beneficioso. 


Pa ehempelnan di prijs di producto, diferente unidad y 
marca por consulta cu Directie Economische Zaken, 
Handel en Industrie (DEZHI) of download e app 
Control di Prijs. 

Link Google Play: https://shorturl.at/dmpAZ 

Link App Store: https://shorturi.at/ciquR 


Painformacion tocante reduccion den tarifa di invoerrechten por 
consulta e document ' Tarief van Invoerrechten Gebruikstarief' 


BBO 
na frontera 


Un pago adelanta y 
di e mesun BBO città 


Broccoli 
Florets 


a 


Y 


DESPUES DI 1 DI AUGUSTUS 2023 


PROME CU 1 DI AUGUSTUS 2023 


Base di cobransa: Base di cobransa: 


Douanewaarde frozen broccoli 1602 Afl. Douanewaarde frozen broccoli 1602 Afl. 


Cobransa: Cobransa: 


Invoerrechten (6%) Afl. 0.21 Invoerrechten (0%) Afl. 0.00 
BBO na frontera (7%) Afl. 0.24 
Total Afl. 0.21 Total Afl. 0.24 


Comerciante su prijs di benta ta Afl. 5.36 Comerciante su prijs di benta ta Afl. 5.36 
Ta declara volumen di benta 
Cobransa di BBO (7%) Afl. 


Deduccion di BBO 100% Afl. 


Ta declara volumen di benta 
Cobransa di BBO (7%) Afl. 


Diferencia pa paga Afl. 0.13 


riba e website di Departamento di Aduana. 


E reduccion ta marca den color blauw. 
Link: https://shorturl.at/dNX36 

Diabierna atardi departemento di salud publico a organisa 
un evento di clausura pa tur organisacion y personal cu a 
contribui na e proceso di colecta data pa proyecto di STEPS 
Aruba 2023. Manera ta conoci durante e periodo 4 maart te cu 
27 juli 2023 Departamento di Salud Publico, den cooperacion 
cu PAHO y CBS a realisa e encuesta nacional riba e estado di 
salud di nos hendenan, asina yama STEPS 2023. Pa a logra 
colecta e datonan importante aki diferente encuestadores y 
“prikkers” a bay riba field. 


Esaki sigur no tabata un proceso facil. Durante e atardi aki 
diferente encuestadores y 'prikkers'a comparti nan experencia 
durante e proceso di colecta data den nos comunidad. Di e 
5.120 hogarnan selecciona, un totaal di 2.737 hogar a participa 
den e encuesta di stap 1 8 2 cual a resulta den un response di 
53%. Esaki siguramente ta un logro y un resultado satisfactorio. 
Durante e proceso, participantenan a expresa di ta contento 
cu por a experencia e encuesta caminda diferente pregunta a 
wordo hasi di nan estado di salud fisico, nan habitonan y nan 
estado di salud mental. E participantenan tambe a expresa 
di ta contento cu nan por a hasi nan control di presion y sucu 
completamente gratis den nan hogar. 

Durante e evento minister di salud publico, sr. Dangui Oduber, 
a papia riba e importancia di e data colecta por medio di e 
proyecto STEPS 2023 y con e investigacion nacional lo por 
contribui na un maneho efectivo y corecto di dirigi pa mehora 
e calidad di cuido y servicio pa nos comunidad pa combati 
malesanan cronico na Aruba. 


E resultado di STEPS Aruba 2023 lo wordo publica na fin di 
afia aki y lo comparti data esencial unda lo refleha a base di 
e habito di nos poblacion, kico ta e factornan di mas riesgo pa 
loke ta desaroyo di malesa cronico no transmisible di Aruba. 

Minister Dangui Oduber: 


DIABIERNA A HABRI CELEBRANDO 100 AÑA 


Awe mainta minister Oduber como e minister encarga cu nos 
aeropuerto tawata presenta na e comienso di e celebracion di 
100 aña di avacion na Aruba. E mainta aki tawata pa inagura 
un monumento cu ta pa recorda e dia aki. Durante e ceremonia 
e yiu di artista Arubano sr. Gilbert Senchi, Athena Senchi, a 
haci entrega di un avion miniatura cu ta un replica di e promer 
avion cu a ateriza na Aruba na aña 1923. 


Aviacion ta awendia un industria importante pa Aruba. Door 
di nos aviation, horizontenan a habri pa nos y ta danki na e 
connectividad di aviacion nos tin un turismo asina exitoso. 


Pabien Aruba y masha danki na tur persona cu a duna nan 
contribucion na aviacion y nos turismo durante e ultimo 100 
añanan. Danki na tur cu a traha y ta trahando den aviacion. 
Paso ta danki na e esfuerzonan aki nos turismo ta asina 
exitoso. 

MINISTER 


A KITA BERMUDEZNORM PA ATRAE 
DOCENTENAN 


Minister Endv Croes a splica cu recientemente el a presenta 
un nota den Ministerraad. Den e nota special aki el a splica e 
hechocu tin necesidad pa algun docente extra, pero e realidad 
amargo tambe ta cu desde AVP (Mike Eman v Angel Bermudez) 
a introduci e Bermudeznorm ( DRH470/16 ) di 7 di juni 2016 
esaki a hacie asina inatractivo cu, entre otro, docentenan no 
tabata interesa pa vuda mas den ensefiansa depues cu nan 
alcansa edad di pensioen. Despues cu AVP a masacra Aruba 
financieramente prestando 2200 mivon den afianan cu no 
tabatin pandemia redoblando e debe di Pais Aruba creando 
e mega debe, AVP a core introduci e Bermudeznorm asina 
impopular na ultimo ora den luna di juni 2016. 


Peticion a wordo aproba den Conseho di Minister: 

Minister Endv Croes a presenta un nota cu el a pidi Directie 
Onderwijs pa investiga y prepara unda a splica e necesidad 
pa algun docentenan pa cu e aña escolar 2023-2024. Alabes 
a splica cu e schoolbesturen a informa cu nan a haya e 
maestronan necesario cu lo tin gana pa yuda y cubri cierto 
vacaturanan, pero tambe e deseo ta reina pa por cobra salario 
completo plus AZV. Di otro banda, Minister Endy Croes ta 
splica cu hunto cu e veld di enseñansa ta trahando pa stimula 


hobennan pa scoge pa enseñansa y asina join, entre otro, IPA 
pa prepara nan mes pa futuro. 


Durante e reunion di Conseho di Minister Endy Croes a splica 
cu lo trata di alrededor 15 pa 20 docente maximo y tambe 
a presenta un tabel di cuanto esaki lo significa na costo. 
Ministerraad a aproba e peticion di Minister Endy Croes y asina 
crea e oportunidad pa schoolbestuurnan por haci uzo di nos 
docentenan cu a baha pensioen pa yena pa e vacaturanan cu 
ta habri. Minister Endy Croes anticipando riba e hecho aki a 
logra esaki prome cu inicio di aña escolar 2023-2024 y asina 
tambe logra cu e aña a inicia bon y sin problema. Minister 
Endy Croes a expresa di ta contento di por ricibi e contribucion 
di maestronan cu a traha henter nan bida den enseñansa 
y awor ta opta pa yuda un of dos aña mas cobrando tambe 
e salario cu nan merece di cobra pa e trabou bunita cu nan 
ta haci como educador. Finalisando, Minister Endy Croes ta 
gradici Directie Onderwijs cu a yuda prepara e documentonan, 
alabes ta gradici na Gabinete Wever Croes ll cu a sostene 
esaki. Goberna ta vision, anticipa y tuma decision. Danki na 
maestronan pa boso “input”. Nos ta aprecia esaki. Hunto nos 
ta logra! 

Minister di Enseñansa y Deporte ta transforma palabra den hecho 


SINT ALOYSIUS SCHOOL DI NOORD TA MUDA 
FIN DI SEPTEMBER PABIEN 


A 


Minister di Enseñansa y Deporte Sr. Endy Croes a confirma 
cu Sint Aloysius School ta muda final di luna di september pa 
asina nan por ta den nan propio edificio ful renoba. 


Desde aña pasa a inicia e proyecto di renobacion di Sint 
Aloysius School na noord. Ta un secreto publico cu desde 
varios aña gobierno ta huur VAD gebouw pa asina aloca varios 
scolnan, entre otro, Sint Aloysius School. Esaki e Minister 
encarga actual cu enseñansa a hereda for di ex Minister 
Lampe. Ex Minister Lampe di partido RED a hiba un politica 
di pleitamento cu henter e veld di enseñansa, basha edificio 
abou di, entre otro, Colegio Frére Bonifacius, a laga Sint 
Aloysius School na werki y bandona y asina tin varios ehempel 
mas. Mientrastanto, e vision di e Minister actual ta traha hunto, 
scucha y trece trankilidad, inclui participacion di henter e veld di 
enseñansa, traha di cerca cu tur departamento di enseñansa y 
nos profesionalnan. Lora manga di camisa pa por pone accion 
tras di palabra pa por realisa cambionan grandi y necesario 
den enseñansa. 


Sint Aloysius School na noord: 

Sint Aloysius School tabata un di e ehempelnan di un scol 
bandona. Alumnonan mester sea tuma un bus of mayornan 
mester hiba alumnonan di noord pa playa den un edificio cu 
no a wordo construi pa ta un scol. Pues Minister Endy Croes 
manera cu el atuma e encargo over na september 2021 mesora 
a reuni cu SKOA pa asina scucha e necesidadnan y traha riba 
un plan. Sint Aloysius School tabata halto riba agenda pa por 
a renoba e scol aki por completo. Ex Minister Lampe kier a 
basha e scol aki tambe abou y pone modulair (trailer) riba e 
tereno. SKOA kier mantene e estilo y conserva e edificio cu ta 
di gran balor. Pues mesora a pone accion tras di e promesa 
y palabra. A traha riba e plan y e costonan di e proyecto. A 
traves di un Ministeriéle Beschikking a aloca 2 miyon florin 
cual a wordo traspasa pa SKOA. Asina SKOA por a cera e 
contractonan necesario cu contratistanan cu SKOA a eligi pa 


"A 


por realisa e proyecto aki. E scol nunca tabatin un gymzaal y 
a percura pa inclui un gymzaal den e proyecto. Despues di un 
(1) aña y dos (2) luna di trabounan duro ta yegando e fase 
final pa e proyecto por wordo entrega. 


Asfalt pa e speelplaats: 

E ultimo parti di e proyecto ta asfalt pa e speelplaats. Manera 
ta conoci, na momento awa yobe e speelplaats aki tabata bira 
un pool. Pues DOW mester a traha ful un plan pa nivela e 
haltura v saca e awa banda di pariba v conecta esaki riba un 
rooi existente pa por drecha e parti aki cual tabata duna hopi 
problema. Dialuna 21 di augustus DOW lo inicia cu e trabounan 
aki. Lo ranca e asfalt existente pa despues egalisa e fundeshi. 
Lo pone 'betonband' di 30 cm largo y 15 cm hancho den e fase 
di preparacion. E siman di 7 y 8 di september e asfalt nobo lo 
wordo basha por completo pa asina termina e trabou. Lo dura 
3 dia pa esaki mara y seca bon. Desde 11 di september por 
cuminsa trafica riba e asfalt aki den fase di preparacion pa cu 
e mudamento. 


Sint Aloysius School ta muda e siman di 20 di september: 
SKOA a manda un carta di notificacion pa Minister di 
Enseñansa cu e siman di 20-28 di september nan ta prepara pa 
e mudamento tuma luga. Mientras DOW ta atende cu e asfalt 
den mesun dianan aki e contratista ta termina e trabounan 
chikito. Asina ta coordinando tur cos pa e mudamento tuma 
luga di acuerdo cu e plan. Minister Endy Croes ta termina 
gradiciendo tur “stakeholders” cu a haci esaki posibel. Alabes 
ta gradici cabesante, docente-, mayor- y alumnonan di Sint 
Aloysius pa nan pasenshi. Momento bo uni, scucha, pone un 
vision cla cu bo curason na e luga corecto bo ta logra cosnan 
grandi. Minister Endy Croes ta transforma palabra y promesa 
den hecho y esaki ta muestra di uno di nan. Pabien noord! 
Pabien Sint Alovsius School. 


Dialuna 21 Augustus 2023 


RIBA DI DOS DIA DI ANA ESCOLAR 2023 — 
2024 MINISTER ENDY CROES A BISHITA SCOL 
BASICO DORNASOL 


Endy Croes a bishita scol basico Dornasol na Sabana 
Basora. Na yegada cabesante nobo di Dornasol Sra. fi 
Zuleika Arendsz a ricibi mandatario di Enseñansa. E B 
alumno- y docentenan tabata spera cu yen di alegria y 
entusiasmo yegada di e dignatario na nan scol. Minister j 
Endy Croes a comparti un momento ameno unda a | 
desea e alumno- y docentenan un exitoso aña escolar. | i 
“Nos tey pa sostene tur scol”, Minister Endy Croes a 
enfatisa. 


Sra. Arendsz a gradici Minister Endy Croes pa e bishita 
alabes ta desea e veld di ensefiansa un bon afia escolar 
2023 -2024. Ban traha sigui traha di curason pa nos | 
muchanan. Pa conclui, Minister Endy Croes a expresa | 
palabranan di gratitud y bon deseonan pa un exitoso 
aña escolar 2023 — 2024 na e cabesante nobo di e scol | 
Sra. Zuleika a Arendsz, team di docente di scol basico 
Dornasol y specialmente na e alumnonan. Hopi exito e 
afia escolar aki! 

MINISTER ENDY CROES A BISHITA ALUMNONAN 
DI KLAS 6 DI SCOL BASICO CACIQUE 
MACUARIMA RIBA PROME DIA DI SCOL 


Diahuebs mainta, Minister Endy Croes a continua cu su bishita 
na diferente scol rond di Aruba en conexion cu e prome dia di 
aña escolar 2023 — 2024. Na e ocasion special aki, Minister 
Endy Croes a bishita scol basico Cacique Macuarima unda e 
dignatario a ricibi cu un caluroso bonbini pa cabesante di scol 
Sra. Rachelle Croes — Caster y alumnonan di klas 6 A y 6 B. 
Durante e bishita Minister Endy Croes tabatin e oportunidad 
pa hiba palabra y a motiva e alumnonan pa haci nan maximo 
esfuerso na scol. Ta nan ultimo aña na scol basico pa despues 
continua cu nan enseñansa secundario. Enseñansa ta hopi 
importante pa e desaroyo profesional y personal di nos 
hobennan. 


Ensefiansa ta e vabi pa forma ciudadano competente den nos 
comunidad y asina hunto yuda contribui na e progreso di Aruba. 
Ademas di esaki, Minister Endy Croes ta desea tur maestro 
hopi pasenshi, forsa, amor y sabiduria pa e aña escolar nobo 
pa hunto nos logra e deseo pa educa nos muchanan na un 
miho forma. Sra. Croes - Caster a indica cu e dia a cuminsa 
hopi bon cu yen di alegria y entusiasmo. Alabes Sra. Croes — 
Caster ta desea tur alumno y colega den veld di enseñansa 
un exitoso aña escolar 2023 — 2024. Por ultimo, Minister Endv 
Croes ta gradici cabesante Sra. Rachelle Croes — Caster, Sra. 
Karin Berkemeyer di klas 6 A, Sra. Jasmin Kelly di klas B y 
alumnonan pa e caluroso recepcion. Exito e aña escolar aki! 


e 

Minister Endy Croes: 


CENTRO DI COORDINACION PA TRAFICACION Y 
CONTRABANDA DI HENDE A LANSA E CAMPAÑA 
DI SIGURIDAD ONLINE “NO CAY DEN TRAMPA” 


Hunto nos mester percura pa combati e fenomeno di traficacion y 
contrabanda di hende 

Diabierna mainta, durante conferencia di prensa cu a tuma luga 
na Centro di Calamidad na Wayaca, Centro di Coordinacion pa 
Traficacion y Contrabanda di Hende (CMMA) conhuntamente 
cu Minister Endy Croes den representacion di colega Minister 
Rocco Tjon a lansa e campaña tocante siguridad online “No cay 
den trampa”. Tambe, presente na lansamento di e proyecto Sra. 
Jeanette Baars, Coordinador Nacional di Traficacion di Hende 
y Directora di CMMA hunto cu su team, Sr. Dolfi Richardson, 
Sra. Gina Lopez, Ketenmanager Venezuela y demas invitado. 


Meta di e campaña ta pa conscientisa primordialmente nos 
hobennan di e peliger di uza cualkier plataforma y/of internet. 
Tecnologia ta un parti esencial di nos bida diario. Internet 
ta ofrece e oportunidad pa comunica, siña, y entretene nos 
mes. Pero tambe ta e bin cu riesgo, specialmente ora di 
comparti “share” informacion personal online. Ta importante 
pa ta consciente di e peligernan ora bo comparti bo potretnan 
of informacion online. Bo no sa ken ta na otro banda di e 
plataforma. Hobennan ta un grupo specifico vulnerabel pa e 
fenomeno di traficacion di hende online, door cu e uzamento 
di internet pa comunica cu otro durante e pandemia di e cifra a 
aumenta drasticamente. 


Via internet, e acercamento di hobenan a bira mas facil, 
pero tambe e partimento di informacion sensitivo, entre 
otro, potret y video. Awendia, e traficado di hende por haya 
acceso na posibel victimanan facilmente. Nos no ta realisa 
con peligroso plataforma online por ta of con por proteha nos 
mes. Aunke internet ta un manera fabuloso pa contact famia- 

y amigonan, traficado di hende ta uza e plataforma aki pa 
acerca nan victimanan via, entre otro, “chat rooms” y media 
social. Informacion personal y detayes di e bida di hende ta 
directamente accesibel. Depues e video y potret por wordo 
uza pa “sextortion”. 


E ta hopi importante cu na Aruba ta pone mas atencion na 
e peligernan di e internet. E informacion no mester yega 
solamente cerca e hobennan, pero tambe cerca nan mayornan. 
Siguridad online no ta facil, desaroyonan ta bai hopi lihe, pero 
comunicacion ta un parti importante di ta un mayor, tambe den 
siguridad online. Pa e motibo aki kier conscientisa e hoben-, 
mayor- y docentenan den e veld di enseñansa pa tene cuidou 
pa hende online cu mal intencion. Finalisando, Minister Endy 
Croes a enfatisa cu hunto nos tin cu crea conscientisacion y 
hunto nos mester percura pa combati e fenomeno aki. 

— Di - Ram 
Trabounan di sefaltamento a keda cla na antaras: ETA a haci trabounan di marcacion 
diaranson anochi dibiaha pa asina ora Colegio Felipe B Tromp habri tur cos ta cla. 
Danki na e habitantenan pa e cooperacion brinda. 


Union ta e forsa di un ekipo, famia y 
nacion pa logra cada meta pa e 
bienestar humano. Ban sigui den 
positivismo pa engrandece nos pais. 


EA ANA DI UNION Y POSITIVISMO! 


